open-index/open-wikipedia-markdown huggingface dataset:
צידוק הדין

**צידוק הדין** הוא שמה של תפילה שהאבלים נוהגים לומר בבית הקברות אחרי קבורת הנפטר, ובה הם מקבלים עליהם את הדין, ומצדיקים את אשר נגזר עליהם. הנוסח של צידוק הדין הנאמר על ידי עדות אשכנז, שונה מן הנוסח הנאמר על ידי עדות המזרח.

## מקור השם
שמה של התפילה ניתן לה, על יסוד הסיפור התלמודי אודות הריגתו של רבי חנינא בן תרדיון שהיה אחד מעשרת הרוגי מלכות. וכך מספרת הגמרא (עבודה זרה יח.):

רבי חנינא בן תרדיון נשפט על ידי השלטון הרומאי על כך שעסק בתורה, הרומאים דנו אותו למות בשריפה, את אשתו למות בהריגה, ואת הבת שלחו לבית בושת.

בדרכם לביצוע גזר הדין, קראו השלושה פסוקים המביעים קבלה והסכמה עם גזר דינו של הקב"ה. את פעולתם זאת מתארת הגמרא במילים , ומכאן קיבלה התפילה את שמה: .

## זמני אמירת צידוק הדין
זמן אמירת צידוק הדין הוא לאחר סתימת הגולל (כיסוי הקבר בעפר). אומרים אותו במשך כל היום, ואף בין השמשות, אך בלילה אין אומרים אותו.

אין אומרים צידוק הדין בימים בהם לא אומרים תחנון. בימי שישי, או בערבי חג אין אומרים צידוק הדין לאחר שחלף חצות היום. בערב ראש חודש, בערב חנוכה, ובערב תשעה באב, אומרים צידוק הדין, גם לאחר שחלף חצות היום.

על פי מנהגי הספרדים, אומרים צידוק הדין בכל הימים, בלילות, ואפילו בחול המועד וביום טוב שני של גלויות. אך ביום טוב ראשון אין הם נוהגים לאומרו מכיוון שאין מתעסקים ביום טוב ראשון בצורכי המת, אין אומרים גם צידוק הדין.

בין חכמי אשכנז, היו שסברו כי בימים שנפסק שלא לומר צידוק הדין, ניתן לומר אותו על כל אדם תוך כדי הליכה, ואילו חכמי ורמיזה, היו אומרים אותו רק על אדם חשוב. לפי מנהג פפד"מ, תמיד אומרים צידוק הדין, אלא שבערב שבת אחר חצות, ערב יום טוב, חול המועד, ראש חדש, חנוכה, פורים ותשעה באב, אומרים אותו בשעה שנושאים את הארון במקום לאומרו אחרי הקבורה.

## על מי אין אומרים
אין אומרים צידוק הדין על נפל, וכן לא על תינוק שנפטר בן פחות משלושים יום. יש נוהגים שלא לומר צידוק הדין על נפטר פחות מבן שנה.

## לקריאה נוספת

* Peter Sh. Lehnardt, '"Ha-Şur Tamim be-khol po'al" : on some Italian roots of the poetic "Şidduq ha-Din" in the early Ashkenazi rite', in *Death in Jewish Life: Burial and Mourning Customs among Jews of Europe and Nearby Communities*, Edited by Stefan C. Reif, Andreas Lehnardt and Avriel Bar-Levav, Boston: De Gruyter, 2014, pp. 99-140.

## קישורים חיצוניים

* 
* 

## הערות שוליים

קטגוריה:תפילות ביהדות
קטגוריה:פטירה ואבל ביהדות
תאוריית גיררדי-רימיני-ובר

**תאוריית גיררדי-רימיני-ובר** או בקיצור **GRW**. (באנגלית: **Ghirardi–Rimini–Weber theory**) היא פרשנות אינדטרמיניסטית למכניקת הקוונטים אשר ניתנה על ידי הפיזיקאים ג'אנקרלו גיררדי , אלברטו רימיני וטוליו ובר בשנת 1985. זוהי פרשנות של קריסה ספונטנית, שעל פיה כל חלקיק אלמנטרי ביקום מקיים את משוואת שרדינגר רוב הזמן. רוב הזמן החלקיק בסופרפוזיציה קוונטית מבחינת המיקום, התנע והספין. רוב הזמן הוא אינו ממוקם במקום מסוים, אבל פעם בהרבה מאוד זמן, 1010 שנים לערך, הוא מתמקם. ברגע זה המיקום שלו מוחלט, הוא לא בסופרפוזיציה של יתר הנקודות ואז מתקבלת קריסה של משוואת שרדינגר. על פי GRW לקריסה אין טריגר – אין משהו מיוחד שמפעיל אותה – היא פשוט חוק טבע ומתרחשת כל הזמן: ביקום כולו בכל רגע בזמן יש חלקיקים שעוצרים באיזשהו מקום. הסיכוי של כל חלקיק להתמקם הוא מזערי אך בחפצים המורכבים מיליארדים של חלקיקים הקריסה מתרחשת כל הזמן, לכן אנחנו לא חוזים למשל בחתול בסופרפוזיציה, כתשובה לבעיית החתול של שרדינגר.

כיום יש שתי אונטולוגיות מרכזיות אשר מפרשות את GRW:
* (GRWm (mass: פרשנות הטוענת שמסת החלקיק היא בסופרפוזיציה על פני כל הנקודות במרחב המתקבלות ממשוואת שרדינגר.
* (GRWf (flash: פרשנות הטוענת שהעולם מורכב מפלאשים ופונקציית הגל מתארת את ההסתברויות להתרחשותם.
היתרון של הפרשנות האחרונה שהיא מתיישבת עם תורת היחסות.

## לקריאה נוספת

* David Z. Albert, **Quantum Mechanics and Experience**, Harvard University Press, 1994


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכניקת הקוונטים
קטגוריה:פרשנויות של מכניקת הקוונטים
ניסן צור

**ניסן צור** (נולד ב-15 בינואר 1973) הוא עיתונאי ישראלי המשמש ככתב חדשות החוץ של העיתון "מעריב" והאתרים "ערוץ 7" ו"דבר ראשון", ומדווח מאירופה למספר כלי תקשורת נוספים בישראל ובעולם. כמו כן מפרסם צור מאמרים וכתבות באתר "וואלה! NEWS" ובעיתון "מקור ראשון". צור מתגורר בפולין.

בשנת 2013 היה צור מועמד לתואר "עיתונאי השנה" בפולין, וכתבתו "קדיש על מיליוני דולרים" אף זכתה בפרס היוקרתי "כתבת התחקיר הטובה ביותר בפולין בשנת 2013" מטעם איגוד העיתונאים הפולני .

צור הוא הבעלים של אתר החדשות "Nissnews" המתמקד בכתבות בנושאי יהדות וישראל, החיים היהודיים בעולם וגילויים בלעדיים הקשורים לעולם היהודי במחוץ לישראל.

## ביוגרפיה
צור נולד בכפר סבא. הוא סיים בשנת 1995 לימודי תקשורת ועיתונאות בבית הספר ללימודי תקשורת של נתן ברון, בבית ציוני אמריקה. לאחר מכן המשיך ללימודי "קופרייטינג, פרסום ויחסי ציבור" ב"הבצפר" של חברות הפרסום והדיגיטל. הוא החל את קריירת העיתונאות שלו כאשר כתב עבור השבועון "ערים" בשנת 1994. בשנת 2005 הוא עבר להתגורר בפולין והחל משנת 2007 משמש ככתב חדשות החוץ של עיתון "מעריב" באירופה. לאחר מכן החל לשמש גם ככתב חדשות חוץ עבור אתר "ערוץ 7". בעבר דיווח צור עבור כלי תקשורת רבים נוספים בישראל ובעולם ובהם אתר "nrg", הרדיו הממלכתי הפולני, השבועון הבריטי "ג'ואיש כרוניקל", אתר "זמני ישראל", וכן עבור כלי התקשורת האלקטרוניים ובהם "רדיו ללא הפסקה", גלי צה"ל, "כאן ב'" ועוד.

בשנת 2013 היה צור מועמד לתואר "עיתונאי השנה" בפולין, ולאחר מכן זכה בפרס "כתבת התחקיר הטובה ביותר בפולין בשנת 2013" עבור כתבתו "קדיש על מיליוני דולרים" יחד עם העיתונאי הפולני ווייצ'ך סורמץ'.

צור מרצה בחוג ללימודי תקשורת ועיתונאות במספר אוניברסיטאות בפולין.

## חיים אישיים
צור נשוי לאזרחית פולין אב לבת ומתגורר בעיר קראקוב, אחיו הוא יועץ התקשורת (וחבר הכנסת לשעבר) רונן צור.

## קישורים חיצוניים

*  בארכיון האינטרנט

* יום הזיכרון לשואה ולגבורה - ניסן צור גר בפולין: "הופתעתי לטובה מהיחס שלהם כלפיי", ראיון אצל גבי גזית ברדיו ללא הפסקה, 8 באפריל 2013
* 
* ריאיון עם ניסן צור 
* ניסן צור, Collegium Civitas

## הערות שוליים

קטגוריה:כתבי חדשות חוץ ישראלים
קטגוריה:סגל מעריב
קטגוריה:כפר סבא: אישים
קטגוריה:מהגרים ישראלים
קטגוריה:קרקוב: אישים
קטגוריה:ישראלים שהיגרו לפולין
קטגוריה:ישראלים שנולדו ב-1973
פרס קלייסט

**פרס קלייסט** הוא פרס ספרותי גרמני. הפרס הוענק לראשונה בשנת 1912, לרגל מאה שנה למותו של היינריך פון קלייסט. פרס קלייסט היה הפרס הספרותי החשוב ביותר של רפובליקת ויימאר. הפרס הוענק מדי שנה עד שהענקתו הופסקה בשנת 1933.
הפרס נוסד על ידי אגודת Kleist-Stiftung שמושבה בברלין. הפרס יועד למשוררים בשפה הגרמנית, שעוררו השראה אך סבלו מחסרון כיס.

בשנת 1985 חודשה הענקת הפרס. בין השנים 1994 ל-2000 הפך הפרס לדו-שנתי. כיום נלווה לפרס סכום כספי של 20,000 אירו.

## קישורים חיצוניים
* 
* פרס קלייסט (גרמנית)

## הערות שוליים

*
קלייסט
קלייסט
קלייסט
מרלן שמידט

**מרלן שמידט** (בגרמנית: **Marlene Schmidt**; נולדה ב-1937) היא שחקנית, מלכת יופי ומנחת טלוויזיה גרמנייה. בשנת 1961 זכתה בתואר מיס תבל.

## ביוגרפיה
שמידט נולדה בברסלאו שבמזרח גרמניה בשנת 1937. היא למדה במוסדות מקומיים וקיבלה תואר שני בהנדסה. בשנת 1960 עברה עם משפחתה לגור בשטוטגרט שבגרמניה המערבית.

ב-1961 ניגשה לתחרות יופי מקומית בבאדן-וירטמברג משום שהייתה מעוניינת בפרס הזכייה - מכונית חדשה. לאחר שזכתה בתחרות, המשיכה לתחרות לאומית שנערכה בעיר הנופש באדן-באדן, ובה זכתה בתואר מיס גרמניה. בתחרות מיס תבל שנערכה על ידי אולפני סרטי פרמאונט במיאמי ביץ' שבארצות הברית באותה שנה, הייתה שמידט הגרמנייה העשירית ברציפות שמגיעה לשלב חצי-הגמר, אך הפכה לגרמנייה הראשונה שזוכה בתואר זה, כשהגיעה למקום הראשון בתחרות מול 47 מתחרות מרחבי העולם.

בין השנים 1972–1986 עברה שמידט לארצות הברית ושם החלה להיות מעורבת בתעשיית הקולנוע כשחקנית וכמפיקה באחת-עשרה הפקות שונות. אף אחת מהן לא הפגינה עלילה מיוחדת ומסעירה, אם כי בדרך כלל הציעה מנה ליברלית של עירום נשי. אמנם, הסרט "האם החורגת" שהוקרן בשנת 1972, זכה למעט פרסום בכך שקיבל מועמדות לפרס אוסקר על המוזיקה שבו.

כיום מתגוררת שמידט בזארבריקן שבגרמניה.

## סרטיה
בסרטים אלו הייתה מעורבת כשחקנית או מפיקה:
* 1972 - האם החורגת.
* 1974 - המורה (בו גילמה אם לתלמיד תיכון המנהל מערכת יחסים רומנטית עם מורתו).
* 1975 - המומחה (בו שיחקה לצד אדם וסט).
* 1975 - ד"ר אהבהבנית.
* 1976 - מצמרר.
* 1978 - כביש קאובוי.
* 1978 - הקומה החמישית (בו שיחקה לצד רוברט אנגלונד).
* 1981 - דרכים נפרדות (בו שיחקה בתפקיד קטן לצד קארן בלק).
* 1983 - היכל המוות.
* 1984 - הם משחקים באש.
* 1986 - חטופים.

## חיים אישיים
בין השנים 1962–1966 הייתה במערכת יחסים עם השחקן טי הרדין, ונולדה להם בת.

## קישורים חיצוניים

* מיס גרמניה לשנת 1961
* כתבה על הכתרתה
* כתבה באנגלית 
* תואר מיס תבל ליפהפייה גרמניה

קטגוריה:זוכות מיס גרמניה
קטגוריה:זוכות מיס תבל
קטגוריה:משתתפות בתחרות מיס תבל 1961
קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:מנחות טלוויזיה גרמניות
קטגוריה:גרמניות שנולדו ב-1937
קטגוריה:גרמנים שנולדו ב-1937
התקף גלאסטי

**התקף גלאסטי** ידוע גם בכינויו "אפילפסיה גלאסטית" הוא סוג נדיר של התקף, המערב התקפי אנרגיה וצחוק פתאומיים, בדרך כלל בצורת צחוק או בכי.

תסמונת זו מתרחשת בדרך כלל ללא כל סיבה נראית לעין ומוגדרת כבלתי נשלטת. תופעה זו קצת יותר שכיחה אצל גברים מאשר אצל נשים. 
המונח גלאסטי נובע מהמילה היוונית "Gelos" שפירושו צחוק. תסמונת זו יכולה להתקיים במשך תקופות זמן ארוכות ללא אבחנה, שכן הדבר דומה מאוד לצחוק או בכי רגיל, אם היא מתרחשת לעיתים רחוקות. התסמונת קושרה למספר מצבים שונים, כמו: האונה הרקתית, נאופלזיה, טרשת גבשושית, המנגיומה.

קטגוריה:הפרעות נפשיות והתנהגותיות
גיסאניי

שמאל|ממוזער|250px|קו החוף של אגם קיוו בגיסאניי
**גיסאניי** היא עיר במחוז המערב ברואנדה, כ-90 ק"מ מצפון-מזרח לקיגאלי בירת המדינה. העיר גובלת בעיר גומה, עיר הנמצאת מעבר לגבול, ברפובליקה הדמוקרטית של קונגו. 

בעיר ישנו אתר נופש הנמצא על חוף אגם קיוו, מספר מלונות ושלושה חופי רחצה. האזור מוכר גם בשל ספורט ימי המתקיים בחופיו. החוף הצפוני של האגם שבו גומא וגיסאניי גובלות הוא שטוח ומישורי עם תצורות לבה שונות שהתהוו מהתפרצות הר הגעש הסמוך, הר ניאראגונגו. 

בשונה מגומא, גיסאניי חמקה מהתפרצויות הר הגעש בשנת 1977 ובשנת 2002. מרכז גיסאניי שוכן למרגלות גבעות בצידו הצפון-מזרחי של האגם והתרחבות הדרגתית לגבעות מתרחשת, שצפויות להיות בטוחות מהתפרצות הר געש עתידית.

בנוסף, בגיסאניי נמאת גם מבשלת בראלירווה, מבשלת הבירה היחידה ברואנדה, המייצרת סוגים שונים של בירות מקומיות וגם משקאות קלים שונים של חברת קוקה-קולה. גיסאניי היא עיר קטנה בהשוואה לעיר הסמוכה לה, גומא, אך גדלה בקצב מהיר. בשנת 2011, החלה בנייתו של קניון רב קומות בעיר על תחנת אוטובוס ישנה. נכון לשנת 2011, הכבישים הראשיים בעיר סלולים והמדרכות כמעט כולן נסללו.

לגיסאניי שני גבולות עם גומא, "המחסום הקטן" (Petite Barrière) ו-"המחסום הגדול" (Grand Barrière). שמות אלו מטעים במקצת מכיוון ש-"המחסום הקטן" גודלו גדול יותר והתנועה בו גדולה יותר. בשנת 2011, נרשם שביום עוברים דרך "המחסום הקטן" כ-6000 תושבים. בצד גיסאניי, משרדי הגירה ומכס גדולים נבנו, אך עדיין לא נבנו משרדים דומים בצד קונגו. בדומה לכך, הכבישים בדרך ל-"מחסום הקטן" נסללו כולם בצד רואנדה, אך לא בצד קונגו. הכבישים ל-"מחסום הגדול" סלולים משני הצדדים ותנועת המשאיות בו גדולה יותר. בנוסף, גבול זה משמש גם כגבול דיפלומטי.

בזמן רצח העם ברואנדה בסיס ממשלת המעבר היה בעיר. גיסאניי היא העיר בה לורן נקונדה, שמואשם על ידי האומות המאוחדות בכך שגייס בצורה לא חוקית ילדים חיילים מקונגו, מוחזק עד שתתקבל ההחלטה עם הרפובליקה הדמוקרטית של קונגו בנושא הסכם הסגרתו.

## חינוך
לקמפוס של האוניברסיטה העצמאית קיגאלי בגיסאניי נרשמו 3,413 סטודנטים בשנת הלימודים בשנים 2012-2013. הסטודנטים לקחו חלק בתוכניות שונות בפקולטות הכלכלה, מנהל עסקים, מדעי החברה ומשפט. גם לאוניברסיטת הקולג' לתיירות ברואנדה (RTUC) ישנו קמפוס בגיסאניי. בעיר 30 בתי ספר פרטיים וציבוריים, הכוללים בתי ספר יסודיים, חטיבות ותיכונים ובתי ספר לאחיות.

## קישורים חיצוניים

## הערות שוליים

קטגוריה:רואנדה: ערים
פירמידת השמש

**פירמידת השמש** היא המקדש המרכזי בעיר טֵאוֹטִיװַאקַאן במקסיקו והמבנה הגדול ביותר בעיר. הפירמידה מתנשאת לגובה של כ-65.5 מטרים, והיא הפירמידה השלישית בגודלה בעולם והשנייה בגודלה בעולם החדש. הפירמידה בנויה מול הזריחה, ושימשה כמקדש המים העומדים (אגמים, נהרות וים).ממוזער|חזיתה של פירמידת השמש
השימוש בה הופסק לפני כ-1600 שנים.
היא התגלתה מחדש על ידי האצטקים בשנת 1340 לספירה וננטשה על ידם במאה ה-16.

## קישורים חיצוניים

* 

מרכז|ממוזער|700px|צילום פנורמי של שדירת המתים, מראש פירמידת השמש

קטגוריה:פירמידות
קטגוריה:תרבויות מסו-אמריקאיות
קטגוריה:מקסיקו: אתרים ארכאולוגיים
אן סידני

**אן סידני** (**Ann Sidney**, נולדה ב-1944) היא שחקנית ודוגמנית בריטית, מחזיקה בתואר מיס עולם לשנת 1964.

## ביוגרפיה
סידני נולדה בפול  שבמחוז דורסט, ב-1964 היא נבחרה למיס הממלכה המאוחדת ובאותה שנה זכתה גם בתחרות הבינלאומית של מיס עולם שנערכה בבריטניה, היא הופיעה בסדרות בטלוויזיה  "הגומלים" ומישהו מטפל בך?, ב-1968 הופיעה בסרט "סבאסטיאן" לצד דונלד סאת'רלנד, ב-1970 שיחקה בסרט "Performance" לצד ניקולס רוג, בתיאטרון שיחקה את מריה פון טראפ בהפקה של צלילי המוזיקה.

ב-1978 הנחתה את הגרסה האוסטרלית של תוכנית משחק הטלוויזיה "The Better Sex", בנוסף היא גם הופיעה שש שנים כזמרת במלון MGM Grand.

## קישורים חיצוניים

קטגוריה:שחקניות קולנוע וטלוויזיה בריטיות
קטגוריה:זוכות בתחרות מיס עולם
קטגוריה:זוכות מיס הממלכה המאוחדת
קטגוריה:בריטיות שנולדו ב-1944
קטגוריה:בריטים שנולדו ב-1944
התזמורת הסימפונית של ברלין

**התזמורת הסימפונית של ברלין** (בגרמנית: **Berliner Symphoniker**) היא תזמורת סימפונית הפועלת בעיר ברלין שבגרמניה.

## היסטוריה
בשנת 1967 התמזגו התזמורת הסימפונית של מזרח ברלין והתזמורת הסימפונית הגרמנית והחלו בקונצרטים בחלק המערבי של העיר בשנת 1967 תחת השם החדש של התזמורת הסימפונית של מערב ברלין עם המנצח הראשי הראשון שלה קרל אוגוסט בונטה. התזמורת קלטה את מה שנקרא נוסעי הגבול שהפכו מובטלים לאחר בניית חומת ברלין ב-1961, אותם מוזיקאים שחיו במערב העיר ואיבדו את מקום עבודתם בחלק המזרחי של העיר כשהגבול נסגר.

בשנות ה-70, בניהולו של גדעון רוזנגרטן, נוצר פורמט קונצרטי חדש עם תוכן חינוך מוזיקלי עם קונצרטים לכל המשפחה. בשנים שלאחר מכן, תזמורת ברלין הייתה התזמורת הראשונה שפיתחה פרופיל חינוך מוזיקלי עם קונצרטים בבתי ספר וקונצרטים לילדים ולכל המשפחה.

ב-2004 החליטה עיריית ברלין להפסיק את התמיכה הכספית, ומאז נאלצה התזמורת לשרוד ללא סובסידיות ציבוריות.

התזמורת יצאה לסיבובי הופעות בינלאומיים רבים, והופיעה מספר פעמים באסיה, אפריקה ודרום אמריקה. בשנת 2007 הייתה התזמורת הסימפונית של ברלין מועמדת לפרס הגראמי הלטיני לאלבום הקלאסי הטוב ביותר עם הדיסק שלהם של מוזיקה לטינית.

בשנת 2025 הודיעה התזמורת הסימפונית של ברלין כי היא מתכוונת לפעול ללא מנהל אמנותי, והיא תתפקד כתזמורת בניהול עצמי ובמימון חופשי.

## סיורים
*1996: ברזיל
*1998 - 2000: ארצות הברית, מצרים, בריטניה, ספרד, שווייץ, איטליה
*2001: איטליה, בריטניה, דרום אמריקה
*2002: יפן
*2004: יפן, הונגריה, צ'כיה, פרנקפורט
*2005: דרום קוריאה, סין, שווייץ, איטליה, יוון
*2006: ספרד, שווייץ
*2007: ארגנטינה (בואנוס איירס, הפסטיבל הבינלאומי אושואיה), איטליה, יפן, סין
*2008: פסטיבל דה מיורקה, יפן, סין

## מנצחים ראשיים
*קרל אוגוסט בינטה (1967–1973)
*תאודור בלומפילד (1975–1982)
*דניאל נזארת (1982 - 1985)
*אלן פרנסיס (1989–1996)
*ליאור שמבדל (1997–2019)
*הנסיורג שלנברגר (2021–2023)

## דיסקוגרפיה
התזמורת הסימפונית של ברלין פרסמה הקלטות שונות ודיסקים רבים תחת המנצחים הראשיים שלה.

## קישורים חיצוניים

* 

ברלין, סימפונית
תזמורת סימפונית
ברלין, סימפונית
פרס לסופרים בראשית דרכם

**פרס לסופרים בראשית דרכם**, או בשמו המלא **פרס שרת התרבות והספורט לסופרים בראשית דרכם**, הוא פרס שיזמה שרת התרבות והספורט לימור ליבנת ב-2014, "לעידוד סופרים כותבי עברית בתחילת דרכם".

## על הפרס
תקנון הפרס נחתם על ידי מנכ"לית משרד התרבות והספורט במרץ 2014 והפרסום הרשמי הראשון לגביו נעשה על ידי משרד התרבות והספורט ב-8 ביולי 2014. הפרס מיועד לסופרים אשר טרם פרסמו ספר או שפרסמו ספר אחד בלבד. הפרס המוענק לכל אחד מהזוכים הוא בשווי 25,000 ₪.

## הזוכים בפרס
### 2015
*נסרין נמדר, על ספרה "מטבעות הזהב של סנור חיים"
*לירן גולוד, על ספרה "עבודת אדמה"
*תמר מרין, על ספרה "ילדים"
*אורית וולפיילר, על ספרה "שווייצריה זה כאן"
*אלדר גלאור, על ספרו "מדריך לגידול ילד"
*עפי גור-ארי, על ספרו "הדייר מהקומה השנייה"
*גל אורן, על ספרו "שברים במראה"
*עילי ראונר, על ספרו "עריק"
*יהודה ויזן, על ספרו "פקח"
*תמר שני, על ספרה "כתונת משחק"

### 2016
*יעל גלר, על הספר "ארץ אררט"
*מיכל פאר, על הספר "אתם, שחיים יפה כל כך"
*הילה עמית, על הספר "מאושרי והלאה"
*ג'וליה פרמנטו, על הספר "כפר סבא 2000"
*יובל ליבליך, על הספר "דגנרטור"
*גליה תנאי, על הספר "עד שתתחילי לדבר"
*אילן יואב גל-פאר (יואב בר-חיים), על הספר "חזרה"
*נועה סוזנה מורג, על הספר "חוויית משתמש"
*רחל שליטא, על הספר "אחיות אחיות"
*יצחק לבני, על הספר "קטעים מתוך חומר חיים"
**2017**

* אברהם הרן מוטהדה
* אלחנן ניר
* עינה ארדל
* ענת משיח
* יוסף חרמוני
* אינה איזנברג
* טלי כהן צדק
* ליאור קסוס

### 2022
* אהוד אמיר על "לכי לעזה"
* טליה אפלבאום פלד על "שעת אפס"
* אורן ולדמן על "נמר בירושלים"
* צחי פרבר על "אבנים"
* מור קדישזון על "קליפות"
* דולב מור על "להציל את דובי הקוטב"
* בועז דנון על "כל שהוא כביצה"
* רבקה רוזנר על "בבת אחת".

### 2024

* הדר אורלנוב על "איך לשרוד בכאילו בלב ים"
* דבורה ווגנר על "האברך יענקי וייסברג"
* אלעד זרט על "המשלוח. רומן מסע"
* שלומי יונה על "מלקוס"
* ברוך יעקבי על "מושלך"
* אלעד נבו על "תוגת צעצועייך הקדושים"
* שחר קמיניץ על "משאבי אנוש"
* מיכל קרייטלר על "קצוות שרופים"

## ראו גם
* פרסי שר התרבות והספורט בתחום היצירה הספרותית העברית

## קישורים חיצוניים
* [תקנון הפרס](http://mcs.gov.il/Culture/Professional_Information/CallforScholarshipAward/Documents/omer-2014/Document(2).pdf), באתר משרד התרבות והספורט

## הערות שוליים

לסופרים בראשית דרכם
*
נאום ההתפטרות של ריצ'רד ניקסון

[שמאל|ממוזער|220px|הנשיא ניקסון עוזב את [הבית הלבן לאחר התפטרותו, 1974]]
ממוזער|נאום ההתפטרות של ניקסון
**נאום ההתפטרות של ריצ'רד ניקסון** היה נאום שנישא ב-8 באוגוסט 1974, על ידי נשיא ארצות הברית ריצ'רד ניקסון לציבור האמריקני. הנאום שנישא מהחדר הסגלגל שבבית הלבן, היה על רקע מעורבותו של ניקסון באירועים סביב פרשת ווטרגייט שהתרחשה בתקופת כהונתו השנייה, בעקבותיה הודיע לאומה שהוא מתפטר מתפקידו. בעקבות הפרשה איבד ניקסון חלק ניכר מהתמיכה הפוליטית, ובעת התפטרותו הוא עמד בפני הליך הדחה מתפקידו.

ניקסון היה הנשיא התשיעי המכהן שלא השלים את תקופת כהונתו בת ארבע השנים שאליה נבחר, מאז נוסדה הנשיאות בשנת 1789. עם זאת, הוא היה היחיד לעשות זאת מסיבה שאינה מוות. ניקסון הוא הנשיא היחיד שהתפטר מתפקידו בהיסטוריה של ארצות הברית.

## רקע
עם שחרורן ב-5 באוגוסט 1974 של כמה שיחות מוקלטות מהחדר הסגלגל, שאחת מהן נקראה בפי העיתונות "האקדח המעשן" (Smoking Gun) והוקלטה מיד לאחר הפריצה למתחם ווטרגייט, הוכיחה כי ניקסון ידע על הקשר של הבית הלבן לפריצה לווטרגייט זמן קצר לאחר שהתרחשה, ואישר תוכניות לסיכול החקירה. התמיכה הארצית בניקסון כמעט התנדפה, ותמיכתו הפוליטית קרסה.

ניקסון נפגש עם מנהיגי המפלגה הרפובליקנית בקונגרס של ארצות הברית יומיים לאחר מכן, ונאמר לו כי הוא בפני עומד בוודאות בפני הדחה בבית הנבחרים וסילוק סביר ממשרתו בסנאט. באותו לילה, בידיעה שנשיאותו למעשה הסתיימה, ניקסון גיבש סופית את החלטתו להתפטר.

כותב הנאומים של הנשיא, ריימונד ק. פרייס, כתב את נאום ההתפטרות. הנאום נמסר בערב 8 באוגוסט 1974 מהחדר הסגלגל ושודר בשידור חי ברדיו ובטלוויזיה.

## תגובות
בספר "ניקסון: החורבן וההבראה, 1973–1990", גילה הביוגרף סטיבן אמברוז כי תגובתה של התקשורת האמריקנית לנאומו של ניקסון הייתה חיובית באופן כללי. בספר מצוטט השדרן רוג'ר מוד מ-CBS, כדוגמה למי שתיעב את הנאום. מוד ציין כי ניקסון מסגר מחדש את נאום ההתפטרות שלו כדי להדגיש את הישגיו ולא להתנצל על פרשת ווטרגייט.

## קישורים חיצוניים

*  

## הערות שוליים

קטגוריה:פרשת ווטרגייט
קטגוריה:הליך הדחה בארצות הברית
קטגוריה:נשיאות ריצ'רד ניקסון
קטגוריה:1974 בארצות הברית
קטגוריה:נאומים בארצות הברית
קטגוריה:נאומי נשיאי ארצות הברית
קטגוריה:1974 בפוליטיקה
פייג

**פייג** הוא שם משפחה אשכנזי שמקורו ביידיש ופירושו "תאנה"

קטגוריה:שמות משפחה אשכנזיים
המשחקים הפרנקופוניים 2009

**[[המשחקים הפרנקופוניים]] 2009** נערכו בעיר ביירות בירת לבנון מ-27 בספטמבר ועד 6 באוקטובר באותה שנה. הייתה זו הפעם השישית שבה נערכו המשחקים. נטלו בהם חלק 3,000 משתתפים מ-48 מדינות וארצות.

## המשחקים
אירוח המשחקים נמסר לידי לבנון בשנת 2003. קנדה תרמה סכום של מיליון דולר למימון המשחקים.

בטקס הפתיחה של המשחקים הכריז על פתיחתם נשיא לבנון מישל סלימאן. בין הנוכחים בטקס היו ראש ממשלת צרפת פרנסואה פיון ואלבר השני, נסיך מונקו. בשידורי הטקס צפה קהל של כ-70 מיליון איש ברחבי העולם.

לוגו המשחקים והקמע שלהם היה סדרוס (Cédrus), דמות של עוף החול בצבעי ארגון הלה פרנקופוני, אשר עוצבה על ידי הקריקטוריסט הלבנוני ארמנד חומסי (Armand Homsi).

המשחקים נערכו על רקע המשבר הפוליטי המתמשך בלבנון והקמת ממשלה חדשה בה. אבטחת המשחקים הייתה הדוקה ואלפי חיילים ושוטרים נפרסו סביב אתרי התחרויות ומעונות הספורטאים. ראש הממשלה הנבחר סעד חרירי קרא לכל המפלגות בלבנון לנהוג בריסון והדגיש כי למשחקים יש חשיבות עבור תדמיתה של המדינה.

## ענפי ספורט ואמנות במשחקים

## אתרי המשחקים
400px|ממוזער|שמאל|אצטדיון הספורט העירוני כמיל שמעון
המשחקים והתחרויות נערכו באתרים בביירות ומחוץ לה:
*אצטדיון הספורט העירוני כמיל שמעון בביירות אירח את טקס הפתיחה של המשחקים, את גמר תחרויות האתלטיקה וטורניר הכדורגל וכן את תחרויות האגרוף (באגף פייר ג'ומאייל של האצטדיון)
*האצטדיון העירוני ביירות ואצטדיון רפיק אל-חרירי בצידון אירחו את משחקי טורניר הכדורגל
*משחקי טניס השולחן נערכו במתקני מועדון הספורט הומנטמן ביירות (Homenetmen Beirut)
*משחקי כדורסל הנשים נערכו במתקני מועדון ספורטינג אל ריאדי ביירות (Sporting Al Riyadi Beirut)
*אצטדיון מישל אל-מור בביירות אירח את תחרויות הג'ודו
*תחרויות כדורעף חופים נערכו בחופי העיירה ג'בייל
*התחרויות בענפי התרבות נערכו בארמון אונסק"ו ובתיאטראות של אוניברסיטת סן-ז'וזף, כולם בביירות. תחרויות הגמר נערכו במרכז התחרויות והפנאי הבינלאומי ביירות וכן בקזינו דו-ליבן (Casino du Liban) בעיירה ג'וניה. מרכז התחרויות והפנאי הבינלאומי ביירות אירח גם את טקס הסיום של המשחקים.
משתתפי התחרויות השתכנו במעונות האוניברסיטה הלבנונית בביירות והשתמשו במתקני הספורט שלה לאימונים.

## משתתפות ומדליות
להלן פירוט המדינות והארצות ששלחו משלחות למשחקים והמדליות שבהן זכו:

המשלחות מהמדינות והארצות הבאות השתתפו במשחקים אך לא זכו במדליות כלשהן:

## קישורים חיצוניים

* אתר המשחקים (מאורכב באתר Wayback Machine)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות ספורט רב-ענפיות
קטגוריה:לבנון: ספורט
קטגוריה:ביירות: היסטוריה
קטגוריה:2009 בספורט
קטגוריה:הארגון הבין-לאומי לפרנקופוניה
יחסי גאורגיה–טורקיה

**יחסי גאורגיה–טורקיה** הם היחסים הפוליטיים ושיתופי הפעולה שבין הרפובליקה של גאורגיה לבין מדינת טורקיה. לאחר פירוקה של ברית המועצות, טורקיה הכירה בעצמאות של גאורגיה ב-16 בדצמבר 1991. הגושפנקה הרשמית לכינון יחסים הדיפלומטיים בין שתי המדינות נחתמה ב-21 במאי 1992. שתי המדינות חתמו גם על הסכם הסחר החופשי, שעד היום נמצא בתוקף.

גאורגיה מיוצגת בטורקיה בדרג השגרירות באמצעות שגרירות שהיא מחזיקה באנקרה, ובדרג הקונסולרי באמצעות שתי קונסוליות כלליות הנמצאות באיסטנבול ובטרבזון. טורקיה מיוצגת בגאורגיה בדרג השגרירות באמצעות שגרירות שהיא מחזיקה בטביליסי, ובדרג הקונסולרי באמצעות קונסוליה כללית בעיר בתומי.

שתי המדינות הללו הן ריבוניות והן חברות בארגונים: מועצת אירופה, הארגון לביטחון ושיתוף פעולה באירופה, הכוח הימי של הים השחור, ארגון שיתוף הפעולה הכלכלי של הים השחור וארגון הסחר העולמי. טורקיה היא כבר חברה בנאט"ו, בעוד שגאורגיה מועמדת לכך בלבד.

ביוני 2021, ביקר ראש ממשלת גאורגיה, איראקלי ר'אריבאשווילי בטורקיה, במהלך הביקור אמר נשיא טורקיה, רג'פ טאיפ ארדואן כי צריך ליישב את הסכסוך בין אבחזיה ודרום אוסטיה לבין גאורגיה במסגרת שלמותה הטריטוריאלית של האחרונה, דבר הגרר ביקורת מצד הישויות הבדלניות - אבחזיה דרום אוסטיה.

## ראו גם
* יחסי אבחזיה–טורקיה

## קישורים חיצוניים

* אוסף מאמרים בעריכת איברהים טליוגלו  ורואין קאוורלישווילי (אוקטובר 2020), ახალი და უახლესი პერიოდის ქართულ-თურქული ურთიერთობები ("יחסי טורקיה-גאורגיה בעידן החדש ובתקופה האחרונה"),  ו

## הערות שוליים

*
שטח הפקר (תוכנית טלוויזיה, 2017)

**שטח הפקר** הייתה תוכנית תחקירים תיעודית טלוויזיונית, ששודרה בערוץ כאן 11 בין השנים 2017–2019.

במסגרת התוכנית שודרו סרטים אשר חשפו תופעות חברתיות ישראליות, הונאות ושחיתויות, תחקירי אקטואליה ותופעות עולמיות. התוכנית שמה דגש על תופעות וסיפורים שנמצאים בדרך כלל מחוץ לשיח התקשורתי והפוליטי.

לתוכנית הופקו שלוש עונות. את העונה הראשונה, שעלתה ב-6 בספטמבר 2017 הגישו רוני זינגר, גור מגידו וקרן אוזן. בעונה השנייה שעלתה ב-24 ביולי 2018 החליף העיתונאי דני ענבר את גור מגידו. העונה השלישית, בהנחיית גיא זהר, החלה ב-4 במרץ 2019 והסתיימה ב-28 במאי.

לתוכנית היו גם שלושה סרטים תיעודיים ששודרו בין העונה הראשונה לשנייה.

## קישורים חיצוניים

* תוכניות שטח הפקר באתר תאגיד השידור הישראלי, "כאן".
*

קטגוריה:תוכניות טלוויזיה ישראליות
קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:כאן 11: תוכניות וסדרות
מנולו בלאניק

**מנואל** "**מנולו**" **בלאניק רודריגז** (באנגלית: **Manuel "Manolo" Blahnik Rodríguez**; נולד ב-27 בנובמבר 1942) הוא מעצב אופנה ספרדי ובעלייה של חברת נעליים יוקרתית הנושאת את שמו.

## ביוגרפיה
ממוזער|תצוגה של נעל של מנולו בלאניק
בלאניק נולד וגדל בסנטה קרוז דה לה פלמה, האיים הקנריים, ספרד. המשפחה של אביו ממוצא צ'כי ובעלת חברת תרופות בפראג ומשפחתה הספרדית של אמו בעלת מטעי בננות בפלמה.

בילדותו לא נשלח לבית הספר אלא למד בבית ולאחר מכן נשלח לפנימייה בשווייץ. את לימודיו האקדמאיים ביצע באוניברסיטת ז'נבה בתחום פוליטיקה וממשל ולאחר מכן שינה את מסלול לימודיו לספרות ואדריכלות.

ב-1965 קיבל בלאניק את התואר שלו ועבר לפריז כדי ללמוד בבית ספר לאומנויות ובמקביל עבד בחנות בגדי וינטג'. ב-1968 עבר ללונדון ועבד כקניין בחנות בשם "Zapata" וכתב לעיתון "L’Uomo Vogue", מעין גרסה לגברים של מגזין האופנה ווג. ב-1970 הזדמן לו לפגוש את עורכת ווג ארצות הברית דיאנה פרילנד ובלאניק הציג בפניה את תיק העבודות שלו. היא אהבה את עבודתו וייעצה לו להתרכז באביזרי אופנה כגון חגורות, תיקים, ארנקים ונעליים וכך הוא עשה.

ב-1972 מעצב האופנה הבריטי אוזי קלארק הזמין את בלאניק לעצב נעליים עבור תצוגת האופנה שלו. בלאניק עיצב גם עבור מעצבים ידועים בלונדון באותה תקופה כמו ג'ין מויר וזנדרה רודס. בלאניק לווה 2,000 פאונד ובכך קנה את החנות בה עבר ופתח בוטיק משלו. ב-1974 בלאניק הפך לגבר השני אשר הופיע על השער של ווג הבריטי. ב-1977 החל למכור את נעליו בארצות הברית דרך רשת הכולבו בלומינגדיילס ובכך הפך למעצב ידוע ברחבי ארצות הברית.

חנויות של מנולו בלאניק נפתחו ברחבי העולם וניתן למצוא את החנויות בלונדון, ניו יורק, לאס וגאס, דבלין, אתונה, מדריד, איסטנבול, דובאי, כווית, הונג קונג, סיאול, סינגפור וסטוקהולם.
בארצות הברית עיצוביו נמכרים דרך רשתות כולבו יוקרתיות שהראשונה היא בלומינגדיילס וגם בחנויות כגון סאקס השדרה החמישית, בארניס, ברגדורף גודמן, נורדסטרום וניימן מרקוס.

בלאניק הופיע בהיכל התהילה של רשימת המתלבשים הטובים. ב-2007 קיבל בלאניק תפקיד מפקד במסדר האימפריה הבריטית עבור תרומתו לפיתוח תחום האופנה הבריטי.
ממוזער|מנולו בלאניק

## התפתחות מוקדמת
אחת המשפיעניות המשמעותיות בחייו של בלאניק היא אימו אשר הייתה חובבת אופנה אדוקה ותמיד אימצה את הטרנדים האחרונים ויישמה אותם בסגנון לבושה. לעיתים קרובות טיילה משפחתו לפריז ולמדריד כדי לקנות בגדים. אמו לא אהבה את מעצבי הנעליים בעיר בה חיו ולכן עיצבה לעצמה. כילד בלאניק אהב לצפות איך מכינים את הנעליים של אמו.

## הנעליים
בלאניק מעולם לא למד ייצור נעליים בבית ספר לאומנויות. הוא למד זאת רק לאחר שביקר במפעלי ייצור לנעליים. בתחילה עיצב נעלי גברים אך עבר לנעלי נשים כי טען שהמרחב דמיון ועיצוב אצל גברים מוגבל. במהלך שנות השבעים כאשר נעליים שטוחות וסניקרס היו במרכז השיח האופנתי הצליח בלאניק לשים את המרכז על עקבים.

בלאניק עובד אישית על הנעליים שלו ולא רק מצייר את הסקיצה. הוא שותף בתהליך מרגע השרטוט עד לרגע הייצור ואף מקפיד בכל עיצוב חדש לשמור זוג נעליים אחד לעצמו, הנעליים מוצגות בשני בתים מחוברים הממוקמים בבאת', שם הוא גר. התצוגה מכילה למעלה מ-25,000 זוגות נעליים בעיצובו.

## פרסים
מועצת מעצבי האופנה של אמריקה (CFDA):
1987: פרס מיוחד
1990: מעצב האביזרים של השנה
1997: עקב הסטילטו

## קישורים חיצוניים

* 
* מונולו בלאניק, באתר מוזיאון העיצוב
* 

קטגוריה:מותגי אופנה עילית
קטגוריה:מעצבי אופנה ספרדים
קטגוריה:ספרדים שנולדו ב-1942
פרס לייטרסדורף לאומנויות

**פרס לייטרסדורף לאומנויות** (פרס ע"ש דני לייטרסדורף ז"ל לתרומה ציבורית מוכחת בתחום האומנויות), הוא פרס ישראלי ליצירת אמנות (ספרות, שירה, ציור, קולנוע) הקרוי על שם דני לייטרסדורף (1960–2015). הוא מוענק מדי שנה מאז שנת 2016, על ידי הפקולטה לרפואה של האוניברסיטה העברית.
[ממוזער|פרס לייטרסדורף לשנת 2017 מוענק לד"ר [עשהאל לובוצקי]]

## ייסודו של הפרס
משפחת לייטרסדורף ייסדה בשנת 2012 הענקת פרס שנתי ע"ש מעצבת האופנה פיני לייטרסדורף על סך 50,000 ₪. דני לייטרסדורף היה נכדה של המעצבת ובנו של האדריכל טומס לייטרסדורף. הוא היה יוצר שאהב מאוד אמנות, ונפטר לאחר מחלה ממושכת בשנת 2015. לאחר פטירתו החליטה משפחת לייטרסדורף ליזום את הפרס לזכרו, יחד עם האוניברסיטה העברית.

## הזוכים בפרס
### 2016
פרופ' **אריאל רבל**, על הנחיית תוכנית טלוויזיה ועל הסרטים שהפיק:
* **רגע לפני המראה**
* **יישור הדורים**

### 2017
ד"ר **[[עשהאל לובוצקי]]**, על הספרים שכתב:
* **[[מן המדבר והלבנון]]** (ידיעות ספרים, 2008)
* **[[לא דרכי האחרונה]]** (ידיעות ספרים, 2017)

### 2018
פרופ' **אהוד כץ** על תערוכת אמנות של ציור ורישום.
* תערוכת '''דיוקנאות ונופים''' של פרופ' אהוד כץ

### 2019
פרופ' **[[מנחם רון וכסלר]]** על תערוכות בתחום ציור, רישום ופיסול ועל ספרו:
* **הערפל - שירים**, הוצאת ש. ז"ק, 2009, המכיל אוסף משיריו, ובו משולבים רישומים, תחריטים והדפסים שיצר.

### 2020
פרופ' **אוריאל הרסקו-לוי**.

### 2021
פרופ' **אברהם רובנישטיין**

## ראו גם
* פרס היצירה לסופרים עבריים
* פרס רפפורט

## קישורים חיצוניים
* 

## הערות שוליים

לייטרסדורף לאומנויות
לייטרסדורף לאומנויות
*
כבש קמרון

[ממוזער|250x250 פיקסלים|ניתן להבחין בהבדל הגדול בין ה[זכר (מימין) לנקבה (משמאל). והטלא (משמאל, למטה)]]**כבש קמרון** הוא גזע מבוית של כבש הבית שמוצאו ממערב אפריקה, שהובא לאירופה. כבש הקמרון מאופיין בדו-צורתיות זוויגית, כאשר הזכר עם רעמה גדולה וקרניים, והנקבה חסרת רעמה וקרניים. לכבש הקמרון יש פרווה עבה אשר נושרת מדי שנה בזמן האביב, וצבעה חום, כשהראש, הבטן והרגליים הם שחורות. לקמרון נולדים לרוב שני טלאים בשנה.

## גלריה

קובץ:Wilhelma Kamerunschafe.jpg|
קובץ:Tierpark Walldorf Kamerunschafe.JPG|
קובץ:Zoo Dresden am Sa. d. 25.04.09 Kamerunschafe.jpg|
קובץ:Kamerunschafe.JPG|


## קישורים חיצוניים

* כבש קמרון

קטגוריה:גזעי כבשים
המופע של אלן דג'נרס

**המופע של אלן דג'נרס** (באנגלית: **The Ellen DeGeneres Show** או בקיצור **Ellen**) הייתה תוכנית אירוח קומית המונחית על ידי הקומיקאית והשחקנית אלן דג'נרס. התוכנית החלה את שידוריה ב-8 בספטמבר 2003. במאי 2021 הוכרז כי התכנית תסתיים בסוף עונתה ה-19, בשנת 2022.

## הרעיון
התוכנית משלבת קטעי קומדיה, אירוח סלבריטאים וסיפורים אנושיים מרתקים. לעיתים קרובות התוכנית מבצעת משחקים בשיתוף עם הקהל המתארח באולפן. אלן גם מחלקת פרסים לקהל והחל מהעונה השלישית אף הפגישה בין היושבים בקהל לבין המפורסמים האהובים עליהם.
ממוזער|אלן דג'נרס ב-2004.

#### ריקוד
[ממוזער|[הגברת הראשונה של ארצות הברית מישל אובמה רוקדת יחד עם דג'נרס]]
מאז עליית התוכנית דג'נרס פותחת את מונולוג תחילת התוכנית עם ריקוד ומאוחר יותר אף החלה להזמין את אורחיה ללמד אותה קטעי ריקוד שונים. פתיחת התוכנית עם ריקוד הפכה לפופולרית ואלן החלה לשלב גם את הקהל בריקוד.

## הפקה
מ-2003 עד 2008 התוכנית צולמה בסטודיו 11 באולפני NBC בקליפורניה. מאז ועד היום היא מצולמת בסטודיו מספר 1 באולפנם של האחים וורנר.

### רייטינג
התוכנית זוכה בממוצע לכ-3.9 מיליון צופים לפרק ועומדת על סטטיסטיקות טובות לתוכנית אירוח במהלך היום. נכון ל-2017 התוכנית היחידה שמובילה באחוזי הצפייה היא תוכניתו של ד"ר פיל.

### פרסים
נכון ל-2017 זכתה התוכנית ב-59 פרסי אמי לתוכניות יום ועקפה את מספר הפרסים בהם זכתה התוכנית של אופרה וינפרי. דג'נרס עצמה זכתה בפרס המארחת בתוכנית אירוח ארבע פעמים. התוכנית אף זכתה ב-17 פרסי בחירת הקהל וערוץ היוטיוב של אלן שבו מועלים קטעים מהתוכניות נמנה בין 20 ערוצי היוטיוב עם הכי הרבה מנויים.

## סביבת עבודה רעילה
בכל פרק הייתה חותמת דג'נרס את השידור במשפט: "היו אדיבים זה לזה". למרות זאת, היו שמועות רבות על התנהלותה הלא אדיבה כלפי עובדי ההפקה ובמציאות בכלל. בראיון שהעניקה בשנת 2018 הגיבה דג'נרס לשמועות בטענה כי הן כוזבות ואמרה: "רצוני היחיד הוא שכולם יהיו שמחים וגאים במקום עבודתם, ואם לא, שלא יעבדו פה".

במרץ 2020 פרסם הקומיקאי קווין פורטר ציוץ בחשבון הטוויטר שלו בו כינה את דג'נרס "אחת הנשים המרושעות ביותר בעולם", והזמין את עוקביו לפרסם סיפורים אמיתיים בהם אלן התנהגה ברשעות לאנשים. הציוץ צבר תאוצה ועשרות אלפי אנשים צייצו מחדש, לחצו "אהבתי" ושיתפו את סיפוריהם.

ביולי 2020 פרסם אתר החדשות BuzzFeed News מספר כתבות בהן עובדי הפקה לשעבר האשימו באופן אנונימי את התוכנית על היותה "סביבת עבודה רעילה". בין האשמות נכללו תלונות על הטרדות, ביניהן גם הטרדות מיניות, פיטורין שלא כדין, גזענות ואיומים. רוב ההאשמות יוחסו למפיקי התוכנית ולא לדג'נרס עצמה, אולם על פי העדויות בכתבות עלה מספר עובדים ספגו ממנה יחס משפיל, ושנאסר על העובדים לפנות לדג'נרס אם יפגשו בה במשרדים. בסוף אותו החודש פרסמה דג'נרס מכתב התנצלות לעובדי ההפקה. אולפני האחים וורנר פתחו בחקירה שבסופה פוטרו 3 מפיקים בכירים ושינויים נוספים נעשו בתוכנית.

בפרק פתיחת העונה ה-18 של התוכנית ששודר בספטמבר 2020, נשאה דג'נרס מונולוג בו לקחה אחריות והתנצלה בפני עובדי ההפקה על ההתרחשויות המדוברות. נתוני הרייטינג של פרק הפתיחה שברו שיא של 4 שנים, אולם לאורך העונה צנח הרייטינג ב-43%, נתון שמעיד על הפחתה של למעלה ממיליון צופים.

במאי 2021 הוכרז כי עונתה ה-19 של התכנית תהיה האחרונה.

## קישורים חיצוניים

* 

* (בארכיון 06/12/2007)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוכניות אירוח אמריקאיות
קטגוריה:זוכי אמי בשעות היום: תוכנית אירוח
קטגוריה:אלן דג'נרס
קטגוריה:תוכניות טלוויזיה אמריקאיות שעלו לשידור בשנות ה-2000
רמית (עוף)

**רמית** (שם מדעי: *Remiz pendulinus*) היא מין עוף ממשפחת הרמיזיים המצויה בטבע באירופה וברחבי אסיה ובחלקה הצפוני של מרוקו. ציפור זו מגיעה גם לישראל.

אורך הרמית 10-12 ס"מ ומשקלה עד 20 גרם. היא בעלת ראש גדול עם מסיכה שחורה על העיניים, מקור חרוטי אפור, גוף לבן עם כנפיים חומות וקצוות וזנב שחורים. היא קרובתו הרחוקה של הירגזי.

הרמיות מקננות בעיקר על עצים במרכז אירופה שם הן בונות על ענף זקור קן הבנוי מקורי עכביש ומסיבי צמחים. הקן בנוי הפוך עם פתח קטן לציפור ומתחתיו נמצא אזור הקינון.

הרמיות ניזונות מזרעים ומחרקים ובעונת הרבייה שני בני הזוג יוצאים ללקט מזון. הרמית הנקבה יכולה לבגוד בזכר אך להטיל את הביצים אצלו בקן. לעיתים היא גם עוזבת את הקן לגמרי והזכר נשאר לטפל בצאצאיו וגם באלה שאינם צאצאיו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:רמיזיים
קטגוריה:ארץ ישראל: ציפורי שיר
קטגוריה:מולדובה: עופות
קטגוריה:טורקיה: עופות
קטגוריה:רוסיה: עופות
קטגוריה:בעלי חיים שתוארו ב-1758
דניס פבר

**דניס פבר** (בצרפתית: **Denise Fabre**; נולדה ב-5 בספטמבר 1942) היא מנחת טלוויזיה צרפתייה.

## ביוגרפיה
פבר נולדה בניס, בגיל תשע עשרה החלה לעבוד ב-TMC, ערוץ הבידור במונקו וב-1971 החלה לעבוד בערוץ TF1, באותה שנה גם שיחקה בתפקיד הראשי בסדרת הטלוויזיה "Madame êtes-vous libre ?".

במהלך שנות ה-60 החלה לפרסם טור קבוע בעיתון France-Soir.

ב-1975 זכתה בפרס "7 d'Or", פרס הטלוויזיה הצרפתי בקטגוריה "המנחה הטובה ביותר".

ב-1976 החלה להנחות תוכנית בוקר בתחנת הרדיו "Europe 1" שם ראיינה פוליטיקאים ואמנים מדי בוקר.

היא הנחתה את האירוויזיון 1978 שנערך בפריז.

ב-1981 הייתה דוברת הניקוד הצרפתי באירוויזיון.

ב-2008 התמודדה ברשימת הרפובליקנים בבחירות לראשות עיריית ניס. הרשימה אליה הצטרפה, בראשות כריסטיאן אסטרוסי, ניצחה בבחירות ונבחרה למועצת העיר.

ב-1965 נישאה לבמאי ולאחר מכן התגרשה, ב-1978 נישאה לשף וב-1980 נולדו להם תאומות.

## קישורים חיצוניים

* 
* Denise Fabre, באתר Premiere.fr, 

## הערות שוליים

קטגוריה:מנחי האירוויזיון
קטגוריה:מנחות טלוויזיה צרפתיות
קטגוריה:צרפת באירוויזיון
קטגוריה:צרפתיות שנולדו ב-1942
חדף משוריין

**חדף משוריין** (שם מדעי: *Scutisorex*) הוא סוג של יונק קטן ממשפחת החדפיים המצויי באפריקה המשוונית סביב אגן הקונגו.
## מאפיינים
חדפים אלה קיבלו את שמם בגלל החוליות הגביות הקשיחות ביותר שלהם - חוליות בעלות קשיחות כזו שניתן להפעיל לחץ במשקל 72 ק"ג מעל גבם מבלי לפגוע בהם - דבר ההורג כל בעל חיים אחר באורך של 12 ס"מ ומשקל 100 גרם - הדבר שקול לאדם שיכול להעמיס על גבו 100 פילים. עד היום לא ברורה הסיבה לחוליות הקשיחות הללו. ייתכן כי כך הוא מתגונן מטורפים או שהוא מסוגל לספוג גזעי עצים גדולים בהתחפרות תחתיהם בחיפוש אחרי חרקים.

החדפים חיים בין העלווה של קרקע הג'ונגל הטרופי ומחפשים חרקים ותולעים למאכל.
## מינים
*חדף משוריין מצוי (*Scutisorex somereni*)
*חדף משוריין תור (*Scutisorex thori*)
## קישורים חיצוניים

קטגוריה:בעלי חיים שתוארו ב-1910
קטגוריה:טקסונים שתוארו בידי אולדפילד תומאס
קטגוריה:חדפיים
השוטר מרובליובקה

**השוטר מרובליובקה** (ברוסית: **Полицейский с Рублёвки**) הוא סדרת טלוויזיה רוסית, סיטקום אודות השוטר גרישה איזמאילוב, אשר מגן על החוק והסדר ברובליובקה — האזור היוקרתי ביותר של מוסקבה.

הסדרה שודרה במשך חמש עונות בערוץ THT: העונה הראשונה עלתה לשידור ב-21 במרץ 2016, העונה השנייה שודרה ב-22 במאי 2017 וב-16 באפריל 2018 עלתה העונה השלישית. פרק הבכורה של העונה הרביעית הועלה לשירות הזרמת המדיה THT PREMIER ב-3 בדצמבר 2018 והעונה החמישית עלתה לשרתי Premier ב-5 בדצמבר 2019.

בנוסף לסדרה הופקו סרטי קולנוע באורך מלא: **[[השוטר מרובליובקה: כאוס השנה החדשה]]** שיצא בדצמבר 2018 והמשכו, **[[השוטר מרובליובקה: כאוס השנה החדשה 2]]**, שייצא לאקרנים ב-12 בדצמבר 2019.

## תקציר עלילת הסדרה
גרישה נאלץ לחקור פרשיות פשע מוזרות בהן מעורבים תושבי אזור רובליובקה היוקרתי והוא עושה את זה לעיתים קרובות על חשבון סיכויי קידומו בדרגה. גרישה בן 26, חתיך, רווק, עשיר, ציני, פזיז, המתייחס, לכולם, עם כמות נכבדה של הומור שחור. הוא גם דואג לאחותו הצעירה ניקה ויחסיה עם בריון שגרישה נאלץ כל הזמן להתערב ולחלץ אותה ממנו. גרישה שונא לעבוד, יודע לענג נשים ובאופן קבוע מתגרה בבוס שלו, קולונל יאקובלב.
## צוות השחקנים
* אלכסנדר פטרוב — גריגורי (גרישה) איזמאילוב, קצין משטרה בתחנת המשטרה "בארוויחה-צפון"
* אלכסנדרה בורטיץ' — ורוניקה (ניקה) איזמאילובה, אחותו הבעייתית של גרישה
* סרגיי בורונוב — ולדימיר יאקובלב, קולונל משטרה, מפקד תחנת "בארוויחה-צפון"
* סופיה קשטנובה — כריסטינה, זונת צמרת לשעבר, בעלת בית קפה, נפגשה עם גרישה
* רומן פופוב — איגור מוחיץ', חוקר וקפטן למשפטים
* טטיאנה באבנקובה — אליונה סמירנובה, אשתו לשעבר של אוליגרך, בעלת רשת מועדוני ספורט ובית קפה, יצאה עם גרישה

## פרקי הסדרה

### עונה ראשונה

### עונה שנייה

### עונה שלישית

## הסרטים
ב-27 בדצמבר 2018 ייצא לאקרנים ברוסיה סרט הקולנוע הקומי "השוטר מרובליובקה: כאוס השנה החדשה" (Полицейский с Рублевки. Новогодний беспредел) בבימויו של איליה קוליקוב. כוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב. הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של יותר ממיליארד רובל.

בדצמבר 2019 ייצא לאקרנים סרט ההמשך "השוטר מרובליובקה: כאוס השנה החדשה 2" המגולל שוב את קורות השוטרים בערב השנה החדשה, מרבית צוות השחקנים מגלמים את דמויותיהם מהסרט הקודם ומהסדרה, למעט אלכסנדר פטרוב.

## סדרת ספין-אוף
ב-26 ביולי 2019 חברת ההפקות Legio Felix הודיעה על הפקת הסדרה "המיליציונר מרובליובקה" («Милиционер с Рублёвки»), על חייו של יאקובלב הצעיר. את הדמות הראשית מגלם השחקן ארטיום סוצ'קוב.

## קישורים חיצוניים
* 

## הערות שוליים

קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות במוסקבה
קטגוריה:ערוץ THT: תוכניות וסדרות
קטגוריה:קומדיות מצבים רוסיות
קטגוריה:משטרת רוסיה בתרבות ובאמנות
ימאהה OX99-11

**ימאהה OX99-11** (באנגלית: **Yamaha OX99-11**) היא מכונית קונספט, מוגדרת כמכונית-על בתצורת ספורט, אשר יוצרה על ידי חברת ימאהה מוטור (באנגלית: Yamaha Motor Co., Ltd) היפנית, בשנת 1993.

## ימאהה OX99-11
דגם ה-"ימאהה OX99-11" הייתה המכונית הראשונה שחברת "ימאהה מוטור" בנתה (חלק לא מבוטל מפעילות החברה מתמקד בייצור אופנועים).

הדגם בעל "דלת חופה" בודדת.  תצורת דלת הדגם: מבנה וזווית פתיחת הדלת קרויה (באנגלית) "Vehicle canopy".

מהדגם יוצרו 3 אבות טיפוס.

תאוצת דגם ה-"ימאהה OX99-11" מ-0-100 קמ"ש היא 3.1 שניות.

סוג ומידות הצמיגים של דגם הימאהה : " F: 245/40ZR17; R: 315/35ZR17 "

מחירו של דגם ה-"ימאהה OX99-11" בשנת 1993, נקבע על כ-800,000 דולר, אבל בגלל משבר פיננסי ביפן, ועיכובים בהתקדמות הפרויקט, פרויקט  ייצור מסחרי של ה-"ימאהה OX99-11" בוטל.

## גלריה

קובץ:Yamaha OX99-11 rear.jpg | ימאהה OX99-11
קובץ:Yamaha OX99-11 cockpit.jpg | ימאהה OX99-11 - מבט לתא הנהג
קובץ:Yamaha OX99-11 engine bay.jpg |מנוע  דגם ה"ימאהה OX99-11"
קובץ:


## ראו גם
* ימאהה מוטיב אי (2013)
* ימאהה Sports Ride Concept (2015)

## לקריאה נוספת
* ימאהה  OX99-11 ( The Yamaha OX99-11 Is A Bonkers 'Tandem' V12 Supercar )

## קישורים חיצוניים
* 

*   ימאהה OX99-11 (1:22), יו-טיוב
*   ימאהה OX99-11 (4:37 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות על
קטגוריה:מכוניות קונספט
קטגוריה:מכוניות מנוע מרכזי
קטגוריה:כלי רכב יפניים
קטגוריה:ימאהה
ימאהה Sports Ride Concept

**ימאהה Sports Ride Concept** היא מכונית קונספט ספורט דו מושבית, שהוצגה בשנת 2015 על ידי חברת ימאהה מוטור היפנית.

## תיאור
דגם ה-"ימאהה Sports Ride Concept" תוכנן משנת 2013, אבל פיתוחו נמשך עד שנת 2015, ובשנה זו הוצג הדגם לראשונה בתערוכת המכוניות ה-43 של טוקיו.

גוף הרכב היה עשוי מסיבי פחם.

תרגום לעברית של שם הדגם "Sports Ride" הוא "רכיבת ספורט" ומקשר את המכונית למסורת האופנועים שבייצור החברה.

## גלריה

קובץ:Yamaha Sports Ride Concept front-right2 2015 Tokyo Motor Show.jpg| ימאהה Sports Ride Concept
קובץ:Yamaha Sports Ride Concept rear 2015 Tokyo Motor Show.jpg | ימאהה Sports Ride Concept
קובץ:Yamaha Sports Ride Concept drivers seat 2015 Tokyo Motor Show.jpg | ימאהה Sports Ride Concept - מבט לתא הנהג ולוח מחוונים
קובץ:Yamaha Sports Ride Concept chassis 2015 Tokyo Motor Show.jpg | ימאהה Sports Ride Concept - מבט אל השלדה


## ראו גם
* ימאהה OX99-11 (1993)
* ימאהה מוטיב אי (2013)

## לקריאה נוספת
*  עמוד הרכב באתר היצרנית
* 
* 

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קונספט
קטגוריה:מכוניות עשויות סיבי פחמן
קטגוריה:כלי רכב יפניים
קטגוריה:ימאהה
מכונית קונספט

ממוזער|250px|דגם "Maserati Chicane" - מכונית קונספט (המכונית הרחוקה בתמונה).
ממוזער|250px| "פורד Evos" - מכונית קונספט
[ממוזער|250px| [סיטרואן טוביק ("Citroën Tubik") - מכונית מסחרית קונספט]]

**מכונית קונספט** (באנגלית: **Concept car**) היא דגם מכונית יחידה המיוצרת על ידי יצרנית כלי-רכב, כדי להציג חידוש מסוים. החידוש יכול להיות בתחומים מגוונים, כגון הנדסת אנוש, טכנולוגיה, מנוע, תיבת הילוכים, סגנון, עיצוב (חיצוני ופנימי), בטיחות, צריכת דלק וכדומה.

מכונית הקונספט מיוצרת ביחידות בודדות של רכבי אב טיפוס. ברוב המקרים מיוצר אב טיפוס בודד.

מכוניות קונספט מוצגות בתערוכות מכוניות בינלאומיות כגון: "תערוכת הרכב הבינלאומית של ז'נבה" ו"תערוכת הרכב של טורינו".

לרגל הצגת דגם מסוים של מכונית קונספט מוזמנים עיתונאי רכב מכל רחבי העולם, וכתגובה למאמרים המקצועיים שעיתונאי הרכב מפרסמים, (כולל מבחני דרכים) יצרנית הדגם, בודקת ובוחנת את תגובות קהל הקונים הפוטנציאלי, מה שנותן ליצרנית מדד על "התאמת שינויים בייצור רכביה ללקוחותיה".

מכונית הקונספט תאלץ לעבור שינויים מפליגים לפני סיום העיצוב, למען הבטיחות והעלות של הדגם.

לעיתים נדירות מאוד מכונית קונספט תגיע לפסי הייצור, ותשווק לקונים.

כלי רכב קונספט מיוצר כאב טיפוס בכל צורות כלי הרכב. לדוגמה: מכונית מרוץ, מכונית על, מכונית ספורט, מכונית קבריולה, מכונית משפחתית, מכונית סלון, מכונית קופה, מכונית סטיישן, טנדר, מסחרית, אוטובוס, משאית, טרקטור, אופנוע.

## תמונות

קובץ:1956ClaveauPrototype.jpg| דגם "Claveau" שנת 1956 - מכונית קונספט
קובץ:Jensen 541 Prototype.jpg| "ג'נסן 541" - מכונית קונספט
קובץ:AWE Wartburg 355 Prototyp.jpg| "ורטבורג 355" - מכונית קונספט
קובץ:Phantom 1 by Charles Bombardier.jpeg| "פנטום 1" - מכונית מרוץ קונספט
קובץ:Alfa Romeo 4C Fluid Metal (side).jpg| "אלפא רומיאו 4C Fluid Metal" - מכונית קונספט
קובץ:Daimler Future Bus IAA 2016 (1) Travelarz.JPG| אוטובוס מרצדס דאימלר IAA - אוטובוס קונספט
קובץ:Superbus-II.JPG| סופרבס קונספט
קובץ:Ken okuyama design Yanmar yt01 131127.JPG| טרקטור "Yanmar yt01" - טרקטור קונספט
קובץ:Nembo 32 254-small.jpg| "נאמבו 32 254" - אופנוע קונספט
קובץ:Sachs Beast.jpg|- אופנוע "Sachs Beast" - אופנוע קונספט
קובץ:MAN Concept S.jpg| משאית "MAN" - משאית קונספט
קובץ:Iveco Glider.JPG| משאית "Iveco" - משאית קונספט
קובץ:Chevrolet Miray (front).jpg| שברולט"Miray" - מכונית קונספט
קובץ:Edag Number 8 Seite.JPG| דגם "Edag 8" - מכונית קונספט
קובץ:Cadillac NART 1970 (220609321).jpg| קדילאק "NART" שנת 1970 - מכונית קונספט



## לקריאה נוספת
* מכוניות קונספט של פולקסווגן ( Concept Cars | Future Vehicles | Volkswagen UK)
* מכוניות העתיד 2017-2018 ( Future Cars - 2017 & 2018 Spy Shots, Concept Cars and )
* [מכוניות קונספט [קדילאק] ] ( Concept Cars | Cadillac) *  טויוטה - מכוניות קונספט ( Toyota Global Site | TOYOTA DESIGN | Concept Car Gallery)
* יגואר - מכוניות קונספט (Jaguar's Concept Car | Jaguar | Imagining the future of )
* [מכוניות קונספט של [סיטרואן] ] ( DS Concept Cars - DS אוטומובילס)
* קיה - מכונית GT קונספט ( Kia GT Concept Car | Future Cars | Kia Motors America)

## קישורים חיצוניים

*  חמש מכוניות קונספט עתידיות (3:40 דקות), יו-טיוב

## הערות שוליים

*
קונספט
הסוציאל-דמוקרטים (סלובניה)

**הסוציאל-דמוקרטים** (בסלובנית: **Socialni demokrati**) היא מפלגת מרכז-שמאל בסלובניה, כיום בראשות איגור לוקסיץ'. מ-1993 עד 2005, המפלגה הייתה ידועה בשם** "הרשימה המאוחדת של הסוציאל-דמוקרטים"** (בסלובנית: **Združena lista socialnih demokratov**) מאז ספטמבר 2014, הסוציאל-דמוקרטים מהווים מרכיב בקואליציה שותף בממשלתו של מירו צרר.

## הנהגה
### נשיאים
* קיריל ריביצ'יץ', 1990-1993
* פיטר בקש, 1993
* ינז קוסיג'נצ'יץ', 1993-1997
* בורוט פאחור, 1997-2012
* איגור לוקצ'יץ', 2012-2014
* *דז'אן זידאן *, 2014-

### סגני נשיא
* בורוט פאחור, 1993-1997
* אאורליו יורי, 1997-2001
* ברדה פקן ו מילוס פלויקה, 2001-2005
* אנדרג'ה ריטר ואיגור לוקצ'יץ', 2005-2009
* אלנקה קובצ'ה, מאג'דה פוטרטה, מירן פוטרץ' ואת פטריק ולאצ'יץ', 2009 עד 2012
* טניה פאג'ון, מונקה קלווה, בויאן קונטיץ' ודז'אן זידאן, 2012-הווה

## קישורים חיצוניים

* 

סלובניה
סוציאל-דמוקרטים
ראקין

**ראקין** (בבורמזית: **ရခိုင်ပြည်နယ်**, בעבר נקראה **ארקאן**) היא מדינה במיאנמר (בורמה). הממוקמת על חופה המערבי, היא גובלת עם מדינת צ'ין בצדה הצפוני, ובמחוזות מאגווי, באגו ואיירוואדי ממזרח, מפרץ בנגל ממערב, וצ'יטאגונג הגדולה (בנגלדש) בצפון-מערב. היא ממוקמת  בין קו הרוחב 17°30 צפון ו-21°30 צפון וקווי האורך 92°10' מזרח ו-94°50' מזרח. 
הרי אראקן המתנשאים לגובה של 3,063 מטרים בפסגת ויקטוריה מפרידים את ראקין ממרכז בורמה. מול חופי מדינת ראקין ישנם מספר גדול למדי של איים כגון צ'דובה ומיינגון. 

שטחה הוא כ-35,762 קמ"ר ובירתה היא סיטווה.

## גלריה

קובץ:Lattsaykan lake from Lattsaykan Gate.jpg|אגם לטסייקאן (מבט משער לטסייקאן)
קובץ:Laung Bwann Brauk pagoda and oxen (2).jpg|
קובץ:Rohingya flag.svg|דגל רוהינגיה
קובץ:Ngapali beach and surrounding area, Rakhine State 05.jpg
|חוף נגפאלי
קובץ:Pizi Phara pagoda view.jpg|


## קישורים חיצוניים

## הערות שוליים

קטגוריה:מיאנמר: חלוקה מנהלית
קטגוריה:מדינות וטריטוריות שהוקמו ב-1974
מוריץ פון פאבר דו פאור

גנרל **מוריץ פון פאבר דו פאור** (בגרמנית: **Moritz von Faber du Faur**; 1 בספטמבר 1886 – 4 במרץ 1971), היה מפקד בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון פאבר דו פאור נולד ב-1 בספטמבר 1886 בשטוטגרט, בירת ממלכת וירטמברג, שהייתה חלק מהאימפריה הגרמנית. בשנת 1904 התגייס לצבא הגרמני הקיסרי, והצטרף לרגימנט הדרגונים ה-26 (וירטמברג ה-2 - מלך), ולחם בשורותיו במהלך מלחמת העולם הראשונה. ב-27 בינואר 1915 הועלה לדרגת האופטמן, וב-22 ביולי 1917 מונה לשלישו של מפקד חטיבת הפרשים ה-26. על פעולותיו בקרבות קיבל את עיטורי צלב הברזל דרגה ראשונה ושנייה. כאחד ממליוני הגרמנים ותיקי מלחמת העולם הראשונה, זכה גם הוא בצלב הכבוד שניתן בשנות השלושים על ידי נשיא גרמניה הינדנבורג.

לאחר המלחמה נשאר פון פאבר דו פאור ברייכסווהר, ומילא בו תפקידי פיקוד ומטה. ב-1 ביוני 1927 הועלה לדרגת מיור, וב-1 בנובמבר 1931 הועלה לדרגת אוברסט לוטננט, ומונה למפקד גדוד ברגימנט הרגלים ה-9 (הפרוסי). ב-1 באוקטובר 1933 מונה למפקד רגימנט הפרשים ה-8 (הפרוסי), וב-1 באפריל 1934 הועלה לדרגת אוברסט. ב-1 באוקטובר 1935 מונה לנספח הצבאי בבלגרד, וב-1 בינואר 1937 הועלה לדרגת גנרל מיור. ב-1 באפריל 1939 הועלה לדרגת גנרל לוטננט, וב-21 באוגוסט אותה שנה מונה למפקד הדיוויזיה הממונעת ה-13.

### מלחמת העולם השנייה
עם פרוץ המלחמה היה פון פאבר דו פאור מפקד הדיוויזיה הממונעת ה-13, ולחם עימה במהלך המערכה בפולין כחלק מהקורפוס הממונע ה-14, במסגרת הארמייה העשירית, אולם ב-6 בספטמבר מונה למפקד האזור הצבאי האחורי ה-588. לאחר המערכה על צרפת מונה למושל העיר בורדו, ובינואר 1942 מונה למפקד האזור הצבאי האחורי ה-593. ב-1 במאי 1943 מונה למפקח הצבאי באזור אינסברוק, ובסוף אוקטובר 1944 הועבר לעתודת המילואים, ולא קיבל עוד תפקיד פיקודי עד סוף המלחמה.

### לאחר המלחמה
באפריל 1946 נעצר פון פאבר דו פאור על ידי כוחות הכיבוש הצרפתיים, והוחזק במעצר 3 שנים על פשעי מלחמה. ב-1 ביוני 1949 הוא שוחרר לאחר שזוכה במשפט, ולאחר שחרורו התיישב בעיירה גרפלינג, שם גר עד למותו ב-4 במרץ 1971.

## קישורים חיצוניים
* מוריץ פון פאבר דו פאור באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1886
קטגוריה:גרמנים שנפטרו ב-1971
איירובוטיקס

**איירובוטיקס** (באנגלית: **Airobotics**) היא חברה ישראלית לייצור כלי טיס לא מאוישים לשימוש תעשייתי. מוצרי החברה כוללים חומרה, עיצוב, הנדסת תוכנה, ומערכות אלקטרוניות לשימוש בתעשייה מכרות ערים חכמות ואבטחה

## היסטוריה
איירובוטיקס נוסדה בשנת 2014 על ידי רן קראוס ומאיר קליינר. קראוס משמש מנכ"ל החברה וקליינר סמנכ"ל מחקר ופיתוח. החברה גייסה כ-120 מיליון דולר, ועם הנפקתה בבורסה לניירות ערך בתל אביב, בספטמבר 2021, גייסה עוד כ-21.4 מיליון ש"ח.

בשנת 2021 החברה נכנסה לתחום ניקוי פנלים סולריים.

בדצמבר 2022 נמכרה החברה לחברת אונדס בעסקת חילופי מניות, לפי שווי של כ-15.2 מיליון דולר בלבד.

## ראו גם
* ליליום

## קישורים חיצוניים
* 
* 

## הערות שוליים

קטגוריה:חברות ישראליות
קטגוריה:פתח תקווה: חברות
קטגוריה:ישראל: חברות שהוקמו ב-2014
קטגוריה:חברות שנסחרו בבורסה לניירות ערך בתל אביב
יחסי ונצואלה–יוון

**יחסי ונצואלה–יוון** הם היחסים הפוליטיים, המדיניים ושיתופי הפעולה בין הרפובליקה ההלנית של יוון והרפובליקה הפדרלית של ונצואלה. שתי המדינות הללו הן חברות רשמיות של האו"ם.

## הקהילה היוונית של ונצואלה
לפי הנתונים של המשרד הקונסולרי, מוערך כי הקהילה היוונית בוונצואלה מונה כ-3,000 אנשים, כאשר רובם עוסקים בסחר, ופעילויות פיננסיות ועסקיות. ישנן קהילות יווניות מאורגנות בעיקר בקראקס וכן בעיר ולנסיה, היכן שנלמדת השפה היוונית וכנסיות יווניות-אורתודוקסיות פועלות.

## נציגויות דיפלומטיות
* יוון מחזיקה בוונצואלה שגרירות בקראקס וקונסוליית כבוד במרקאיבו.
* ונצואלה מחזיקה ביוון שגרירות באתונה וקונסוליית כבוד בפיראוס.

## ראו גם
* יחסי אורוגוואי-יוון

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי בנגלדש–לאוס

**יחסי בנגלדש–לאוס** הם היחסים הדו צדדיים הפוליטיים והמדיניים בין הרפובליקה העממית של בנגלדש לרפובליקה הדמוקרטית העממית של לאוס. היחסים הדיפלומטיים בין שתי המדינות החלו באופן רשמי בשנת 1988.

## מפגשים נשיאותיים
ראש הממשלה הבנגלדשית שק הסינה הגיעה לביקור רשמי בוויינטיאן בשנת 2012.

## שיתוף הפעולה הבינלאומי על הבמה
לבנגלדש ולאוס ישנה תמיכה וסיוע אחת לשנייה במגוון פורומים בינלאומיים. ב-2012, תמכה לאוס בהכללת בנגלדש במפגשי אסיה-אירופה.

## שיתוף פעולה כלכלי
תרופות בנגלדשיות, מלט, קרמיקה, מוצרי עור, פלדה ואחרים נוספים מזוהים כמוצרים עם ביקוש עצום בלאוס.
היעדר קשרי התחבורה הייתה אחת הבעיות המרכזיות של הרחבת הסחר הבילטרלי בין שתי המדינות. שתי המדינות פועלות לפתור את בעיית התחבורה וכן נמצאות בתהליך להצטרף לרשת כבישי אסיה אשר עשויה לפתור את הבעיות.

קטגוריה:ערכים ללא קטגוריות פיזיות - יחסי חוץ